[{"text_idx": "#000006", "text": "Yn dilyn clyweliadau yn gynharach yn y flwyddyn, cafodd 23 o aelodau Only Boys Aloud ar draws Cymru eu dethol i gymryd rhan yn rhaglen Academi 2023."}, {"text_idx": "#000007", "text": "Cwrs Preswyl yr Academi Cynhaliwyd cwrs preswyl wythnos o hyd rhwng 21 a 27 Gorffennaf yn Moreton Hall, Croesoswallt, pan gafodd aelodau Academi Only Boys Aloud gyfle i ddatblygu eu sgiliau a\u2019u hyder trwy raglen lawn o ymarferion, hyfforddiant a dosbarthiadau meistr!"}, {"text_idx": "#000008", "text": "Ar ddechrau\u2019r wythnos darparwyd gwersi crefft y cerddor, ymarferion adrannol, a gwersi lleisiol unigol a oedd yn darparu cefnogaeth 1-1 i\u2019r aelodau yn ogystal a\u0302 hyfforddiant arbenigol."}, {"text_idx": "#000009", "text": "Cafodd y cyfranogwyr gyfle i archwilio amrediad o repertoire yn cynnwys cerddoriaeth gan Purcell, Hoddinott, a Sondheim."}, {"text_idx": "#000011", "text": "Gweithiodd Callum gyda\u2019r grw\u0302p i archwilio\u2019r dulliau o ddatblygu cymeriad a sut i fynegi emosiwn trwy ga\u0302n. Ac yntau wedi chwarae rhan Emcee yn y sioe gerdd arobryn Cabaret yn ddiweddar, gweithiodd Callum gyda\u2019r grw\u0302p wrth iddynt baratoi i berfformio medli o ganeuon Cabaret."}, {"text_idx": "#000012", "text": "Rhannodd Callum ei brofiadau gyda\u2019r bechgyn hefyd mewn sesiwn Holi ac Ateb hynod ddiddorol gan eu hysbrydoli yngly\u0302n a\u0302 gwahanol lwybrau gyrfa yn y West End a\u2019r hyn sydd ei angen i lwyddo mewn clyweliad."}, {"text_idx": "#000013", "text": "Cyngherddau Cadeirlan Penllanw rhaglen breswyl yr Academi oedd y ddau gyngerdd eithriadol a gafwyd yng Nghadeirlan Llanelwy yng Ngogledd Cymru a Chadeirlan Llanda\u0302f yn Ne Cymru. Daeth cynulleidfa o dros 250 ynghy\u0302d, yn deulu, ffrindiau, cefnogwyr a\u2019r gymuned ehangach, i gefnogi perfformiadau\u2019r bechgyn."}, {"text_idx": "#000015", "text": "\u201cI feel like I said goodbye to my boy last week and he\u2019s come back a different, confident, excited, and very happy young man. That\u2019s the true power of what The Aloud Charity does. Music is just part of the journey I\u2019m so very proud\u201d. Sara Jones, Rhiant aelod o Academi Only Boys Aloud 2023."}, {"text_idx": "#000016", "text": "Ar o\u0302l y cwrs preswyl, bydd bechgyn yr Academi yn cychwyn ar daith i Ffrainc lle byddant yn perfformio i gynulleidfa ryngwladol fel rhan o W\u0302yl Ryng-Geltaidd Lorient."}, {"text_idx": "#000017", "text": "Hoffai Elusen Aloud ddiolch i Ymddiriedolwyr y Mosawi Foundation am eu cefnogaeth hael ac ymroddedig i\u2019n Hacademi Only Boys Aloud. Ni fyddai hyn wedi bod yn bosibl heb eu brwdfrydedd a\u2019u cred yn y prosiect."}, {"text_idx": "#000018", "text": "\u201cBeing part of the 2023 Academi was a privilege, yet a very tough and intense week. It was amazing to see that the hard work had paid off with 2 performances in amazing venues. We grew close as a group over the week, new friends were made and we grew in confidence. It was great to have a masterclass from Callum Scott Howells and hearing about his experiences since being a member of the choir.\u201d Joe Tucker, Aelod o Academi Only Boys Aloud"}, {"text_idx": "#000019", "text": "Helpwch i gadw'r gerddoriaeth yn fyw"}, {"text_idx": "#000020", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000021", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}]